Datum: 24.8. 2023

**INFORMACIJA O NOTRANJI PRIJAVI KRŠITEV IN ZAŠČITI PRIJAVITELJA**

**Podlaga:**

*̶ Zakon o zaščiti prijaviteljev (Uradni list RS, št. 16/23; v nadaljevanju ZZPri);*

*̶ Pravilnik Gozdarskega inštituta Slovenije za vzpostavitev notranje poti za prijavo.*

**Gozdarski inštitut Slovenije (v nadaljevanju GIS) je imenoval zaupnico in sprejel Pravilnik za vzpostavitev notranje poti za prijavo, v katerem je opredeli vse potrebno za sprejem in obravnavo prijave ter odpravo kršitev.**

Ime in kontaktni podatki zaupnice na GIS:

**Mateja Kraševec, telefon: 01 330 78 76, e-pošta: notranja.prijava@gozdis.si**

*Zaupnica skrbi, da se bodo kršitve iz utemeljenih prijav odpravile oziroma se bodo preprečile prihodnje kršitve, pri tem pa ne bo razkrita identiteta prijavitelja. V primeru, da bi prišlo do povračilnih ukrepov, boste deležni zaščite, kot jo določa ZZPri*.

**Kršitve lahko sporočite na sledeče načine:**

* Po e-pošti na naslov: [**notranja.prijava@gozdis.si**](mailto:notranja.prijava@gozdis.si)**;**
* Na telefonski številki: **01 330 78 76** (**Mateja Kraševec**);
* Pisno na naslovu Gozdarski inštitut Slovenije, Večna pot 2, 1000 Ljubljana, s pripisom *»v roke zaupnici za notranjo prijavo – NE ODPIRAJ«;*
* Osebno pri zaupnici po predhodnem naročilu po telefonu ali e-pošti.
* Anonimna prijava. V tem primeru boste povratne informacije dobili le, če boste v prijavi opredelili, na kakšen način vas lahko zaupnica kontaktira.

**Kakšno zaščito lahko pričakujete?**

Prijavo kršitev znotraj delovnega okolja pogosto spremlja občutek nelagodja in strahu pred povračilnimi ukrepi. GIS je zavezan odpravljanju nepravilnosti in vodstvo ne namerava izvajati povračilnih ukrepov zoper prijavitelje, ki v dobri veri prijavijo nepravilnosti.

Vašo prijavo bo neposredno prejela zaupnica. Podatki o prijavitelju bodo znani le zaupnici, ki jih ne bo razkrila nikomur (poskus ugotavljanja identitete prijavitelja in razkritje podatkov o prijavitelju predstavljata prekršek, za katerega ZZPri predpisuje globo). Vsebina prijave bo po potrebi razkrita posameznikom, ki bodo sodelovali pri odpravljanju prijavljenih nepravilnosti.

V primeru, ko bi kdorkoli (npr. vodstvo, sodelavci ali druge osebe) ugotavljal vašo identiteto, je takšno ravnanje kršitev, ki jo lahko prijavite Komisiji za preprečevanje korupcije (prijavo vam lahko pomaga pripraviti tudi zaupnica). Zaupnica vam bo tudi svetovala, na katero zunanjo institucijo se obrniti, če prijave ne bo mogoče ustrezno obravnavati znotraj GIS.

Zaupnica vam bo po potrebi izdala tudi potrdilo o vložitvi prijave, v kolikor ga boste potrebovali v drugih uradnih postopkih. Če bo to potrebno, pa bo za pomoč pri izvajanju zaščitnih ukrepov kontaktirala Komisijo za preprečevanje korupcije.

**Kdaj ste upravičeni do zaščite?**

Do zaščitnih in podpornih ukrepov v skladu z ZZPri so upravičeni prijavitelji, ki

* so fizične osebe (pravne osebe torej niso upravičene do zaščite) in so podali prijavo o kršitvi znotraj svojega delovnega okolja, zaradi česar se proti njim izvajajo povračilni ukrepi.
* Zaščita se zagotavlja prijaviteljem, ki so prijavo podali v dobri veri (ob podaji prijave so verjeli, da so informacije resnične). Prijavitelji, ki vedoma podajo lažno prijavo, niso upravičeni do zaščite; takšna prijava lahko pomeni tudi storitev prekrška. Prijava se lahko nanaša na dejansko, morebitno ali na grozečo kršitev oziroma na sum kršitve znotraj delovnega okolja.
* Zaščita prijaviteljev velja za prijavljene kršitve, ki še trajajo oziroma so se zgodile ali prenehale pred manj kot dvema letoma. Prijavo je torej treba podati čim prej, saj nam bo to omogočilo, da kršitev čim prej preiščemo in odpravimo.

**Prijavitelj je upravičen do zaščite po ZZPri, če:**

* je zaposlen na GIS, in prijavlja kršitev, oziroma je na GIS prostovoljec, pripravnik, vajenec, pogodbeni delavec, študent, sodeluje v razpisnih postopkih v vlogi kandidata, opravlja funkcijo, je delničar, član nadzornega ali upravnega organa oziroma drugače sodeluje v dejavnosti pravne ali fizične osebe, ki jo izvajajo samozaposlene osebe na podlagi pogodbe, oziroma dela pod nadzorom in vodstvom zunanjih izvajalcev, podizvajalcev ali dobaviteljev, ne glede na plačilo in ne glede na to, ali se je razmerje že končalo ali se šele vzpostavlja s postopkom zaposlovanja ali pogajanji pred podpisom pogodbe (7. točka 4. člena ZZPri);
* je prijavil kršitev oziroma sum o dejanski ali morebitni kršitvi predpisov, ki se je ali se bo zelo verjetno zgodila na GIS;
* prijava ni očitno neutemeljena;
* prijavljena kršitev še traja oziroma je prenehala pred manj kot dvema letoma (tretji odstavek 5. člena ZZPri);
* je s strani GIS deležen povračilnih ukrepov.

**Kakšen je postopek obravnave prijave?**

Ko zaupnica prejme prijavo, izvede predhodni preizkus. To pomeni, da preveri zakonske pogoje za obravnavo prijave, ali se prijavljena kršitev nanaša na subjekt (prijava kršitev znotraj delovnega okolja) in ali prijavljena kršitev še traja oziroma je prenehala pred manj kot dvema letoma. Predhodni preizkus zaupnica izvede v sedmih dneh in o tem obvesti prijavitelja. Če zaupnica prijavo sprejme v obravnavo, se postopek nadaljuje, v nasprotnem pa prijavitelja v sedmih dneh obvesti o tem, da prijave ne bo obravnavala, in pojasni razloge. Po potrebi lahko zaupnica kontaktira prijavitelja za posredovanje dodatnih podatkov, ki mu bodo omogočili celovito obravnavo prijave.

V nadaljevanju obravnave zaupnica oceni, kdo znotraj organizacije lahko pomaga pri preiskavi kršitve in izvedbi ukrepov za odpravo kršitve. Te osebe seznani z vsebino prijave, ne pa tudi s podatki o prijavitelju. Če bo treba za razrešitev prijave druge osebe seznaniti z osebnimi podatki prijavitelja (ker se npr. kršitev nanaša nanj osebno), ga bo zaupnica zaprosila za soglasje za razkritje osebnih podatkov.

Če brez soglasja prijavitelja ne bo mogoče nadaljevati s postopkom, le-ta pa se z razkritjem ne strinja, bo postopek ustavljen.

Z vsebino prijave (ne pa tudi s podatki o prijavitelju) bo seznanjena tudi oseba, na katero se prijava nanaša (kršitelj), ki bo lahko v postopku sodelovala in ščitila svoje interese, če je to v konkretnem primeru ustrezno.

V postopku ugotovljene kršitve bodo odpravljene v najkrajšem roku. Zaupnica bo po potrebi o kršitvah obvestila tudi pristojne organe, kadar je prijava kršitev zunanjim organom obvezna, in naznanil kaznivo dejanje oziroma vložil kazensko ovadbo v primeru, ko bi pri ugotovljeni kršitvi šlo za kaznivo dejanje, katerega storilec se preganja po uradni dolžnosti. V slednjem primeru bo zaupnica vaše osebne podatke posredovala državnemu tožilstvu le na obrazloženo zahtevo, če bo to nujno potrebno zaradi preiskovanja kaznivih dejanj.

Ob zaključku postopka zaupnica prijavitelja seznani z izidom postopka ter predlaganih in izvedenih ukrepih. Če postopek še ne bo končan po treh mesecih, bo zaupnica ob tej priložnosti prijavitelja obvestila o trenutnem stanju zadeve. Zaupnica bo o izidu postopka obvestila tudi vodstvo, pri čemer v poročilu ne bo navajala osebnih podatkov prijavitelja.

**Kaj storiti v primeru povračilnih ukrepov?**

Izvajanje povračilnih ukrepov je prepovedano in lahko predstavlja prekršek. V primeru povračilnih ukrepov je možno vložiti zahtevo za začasno odredbo, s katero sodišče delodajalcu odredi ustavitev povračilnih ukrepov. Če bi bili delovnopravni ukrepi že izvršeni, je možna tudi tožba na delovnem sodišču. V primeru odpovedi delovnega razmerja je prijavitelj upravičen tudi do nadomestila za brezposelnost, in sicer ne glede na razlog odpovedi (tudi če je iz krivdnih razlogov), če s potrdilom Komisije za preprečevanje korupcije izkaže, da je upravičen do zaščite po zakonu.

**Kdaj lahko zaupnik razkrije identiteto prijavitelja?**

Zaupnik lahko identiteto prijavitelja razkrije v treh primerih:

* če se prijavitelj strinja z razkritjem (pisno soglasje);
* če to zahteva državni tožilec, kadar je to nujno potrebno zaradi preiskovanja kaznivih dejanj (o razkritju identitete tožilstvu je prijavitelj predhodno obveščen);
* če to zahteva sodišče, ko je to potrebno zaradi sodnih postopkov, vključno s sodnimi postopki zaradi zaščite pravice osebe, ki jo prijava zadeva (o razkritju identitete sodišču je prijavitelj predhodno obveščen).

Ne glede na navedeno ne sme nihče razkriti identitete prijavitelja, če bi razkritje ogrozilo življenje ali resno ogrozilo javni interes, varnost ali obrambo države.

**Izključitev odgovornosti glede razkritja**

Prijavitelj, ki informacije o kršitvah prijavi ali javno razkrije v skladu z ZZPri ne krši nobene omejitve ali prepovedi glede razkritja informacij in ne nosi nobene odgovornosti, povezane s takšno prijavo ali javnim razkritjem, pod pogojem, da ni prijavil ali javno razkril neresničnih informacij in je na podlagi utemeljenih razlogov menil, da je bila prijava ali javno razkritje takšnih informacij nujno za razkritje kršitve na podlagi zakona.

Navedeno se ne uporablja glede omejitev razkritja informacij, določenih s predpisi na področju varovanja tajnih podatkov, poklicne skrivnosti odvetnikov ter zdravstvenih delavcev in zdravstvenih sodelavcev, tajnosti sodnih posvetovanj in pravil kazenskega postopka.

Ne glede na določbe zakona, ki ureja poslovno skrivnost, prijava ali javno razkritje informacij, ki vključujejo poslovne skrivnosti, ni protipravno, če ju prijavitelj prijavi ali razkrije v skladu z ZZPri. Prijavitelj ne nosi odgovornosti v zvezi s pridobitvijo ali dostopom do informacij, ki jih prijavi ali javno razkrije, če takšna pridobitev ali dostop ne predstavlja samostojnega kaznivega dejanja.

V morebitnih postopkih zoper prijavitelja zaradi obrekovanja, kršitve avtorskih pravic, kršitve zaupnosti informacij, kršitve pravil o varstvu podatkov ali odškodninskih zahtevkov, prijavitelj ne nosi nobene odgovornosti zaradi prijav ali javnih razkritij na podlagi Zakona o zaščiti prijaviteljev in se lahko pri predlogu zavrnitve zahtevka zoper sebe sklicuje na prijavo ali javno razkritje, če je na podlagi utemeljenih razlogov menil, da je bila prijava ali javno razkritje nujno za razkritje kršitve.

**Zunanja prijava**

Prijavitelj lahko poda zunanjo prijavo pristojnemu organu za zunanjo prijavo iz 14. člena ZZPri, če meni, da notranje prijave ne bi bilo mogoče učinkovito obravnavati ali da v primeru notranje prijave obstaja tveganje povračilnih ukrepov.

Organi za zunanjo prijavo:

1. *Agencija za komunikacijska omrežja in storitve,*

*2. Agencija za trg vrednostnih papirjev,*

*3. Agencija za varstvo konkurence,*

*4. Agencija za varnost prometa,*

*5. Agencija za zavarovalni nadzor,*

*6. Agencija za javni nadzor nad revidiranjem,*

*7. Banka Slovenije,*

*8. Državna revizijska komisija,*

*9. Finančna uprava,*

*10. Tržni inšpektorat,*

*11. Urad za preprečevanje pranja denarja,*

*12. Informacijski pooblaščenec,*

*13. Inšpekcija za informacijsko varnost,*

*14. Inšpekcija za sevalno in jedrsko varnost,*

*15. Inšpekcija za varstvo pred sevanji,*

*16. Inšpekcija za varno hrano, veterinarstvo in varstvo rastlin,*

*17. Inšpektorat za delo,*

*18. Inšpektorat za javni sektor,*

*19. Inšpektorat za okolje in prostor,*

*20. Javna agencija za zdravila in medicinske pripomočke,*

*21. Organi nadzora v skladu s predpisi, ki urejajo porabo sredstev evropske kohezijske politike v Republiki Sloveniji,*

*22. Zdravstveni inšpektorat,*

*23. Slovenski državni holding in*

*24. Komisija za preprečevanje korupcije.*

**Povračilni ukrepi**

ZZPri v 19. členu primeroma našteva povračilne ukrepe, ki jih delodajalec lahko sproži zoper prijavitelja zaradi podane prijave:

**Zaščitni in podporni ukrepi**

* ̶ Sodno varstvo in začasne odredbe v primeru povračilnih ukrepov (22. člen ZZPri);
* ̶ brezplačna pravna pomoč (23. člen ZZPri);
* ̶ nadomestilo za primer brezposelnosti (24. člen ZZPri);
* ̶ psihološka podpora (25. člen ZZPri).

Zaupnica bo prijavitelju nudila osnovne informacije v zvezi s pravnimi možnostmi iz prejšnjega odstavka.